בהתאם למתכונת שאושרה על ידי פיד"ה האליפות התקיימה במספר שלבים. בשלב הראשון התקיימו תחרויות אזוריות. בסיום שלב זה התקיימו 3 תחרויות בין-אזוריות עם 17 משתתפים כ"א. 12 שחמטאים (4 מכל תחרות) העפילו לתחרות המועמדים. לתחרות זו הוזמנו גם וסילי סמיסלוב, ויקטור קורצ'נוי, זולטאן ריבלי ובוריס ספסקי. תחרות זו התקיימה במונפליה והסתיימה בנובמבר 1985. בין מנצחי התחרות התקיימו משחקי חצי הגמר והגמר. מנצח הגמר קיבל זכות לדו-קרב עם אנטולי קרפוב ודו-קרב זה קבע את זהות המתמודד מול גארי קספרוב על התואר. אנטולי קרפוב קיבל זכות זו בעקבות סדרת הסכמים לאחר אליפות העולם בשחמט 1985.
שלבי הפלייאוף.
שלבי הפלייאוף נערכו במהלך שנת 1986.
דו-קרב עם אנטולי קרפוב התקיים בתחילת 1987.
דו-קרב על התואר.
הדו-קרב התקיים בסביליה, שבספרד. הוא היה אמור לכלול עד 24 משחקים. במשחק מס' 23 קרפוב ניצח ולכן קיבל יתרון לקראת המשחק האחרון. קספרוב ניצח במשחק האחרון של הדו-קרב, להשוות את התוצאה, ובעקבות זאת להמשיך לכהן אלוף העולם בשחמט.
מחיר ההון המשוקלל
מחיר ההון המשוקלל (באנגלית: Weighted average cost of capital, בראשי תיבות: WACC) הוא ערך המבטא את העלות שהחברה נדרשת לשלם בגין ההון המשמש אותה לפעילותה, הריבית, משוקללת בהתאם למשקל ההון העצמי ולמשקל החוב.
הון של חברה מורכב מהון חיצוני - חוב בגין הלוואות שקיבלה החברה, ומהון עצמי - השקעת בעלי המניות. ייתכן מצב שבו לחברה אין חוב ואז כל ההון שלה הוא הון עצמי.
החברה משלמת ריבית לבעלי החוב ותשואה לבעלי המניות. מחיר ההון המשוקלל הוא ממוצע של הריביות שחברה משלמת בגין ההלוואות שהיא נטלה ושל התשואה המשולמת לבעלי המניות, המחושב בהתאם ליחס החוב/הון עצמי בחברה.
יש לשים לב לכך שבעוד שהריבית על ההלוואות שנטלה החברה היא קבועה בתנאי ההלוואות של החברה, התשואה על ההון העצמי היא תוצאה של ביצועי החברה.
זבזדה צ'כוב
זבזדה צ'כוב (ברוסית: ХК ЗВЕЗДА Чехов; מילולית: "הכוכב") הוא מועדון הוקי מהעיר צ'כוב, שבמחוז מוסקבה, המהווה למועדון בת של צסק"א. הקבוצה הוקמה בשנת 2015 ומתמודדת בליגת VHL החל מעונת 2015/16.
היסטוריה.
זבזדה צ'כוב הוקמה לראשונה ב-28 במאי 2015 על ידי קבוצת צסק "א וזמן קצר לאחר מכן נרשמה לליגת VHL. ב-1 ביולי 2015 נמסר, כי למאמן הקבוצה מונה סרגיי גרסונסקי. בסוף עונת הבכורה הקבוצה סיימה במקום ה-21 מתוך 26, אך לא העפילה לפלייאוף הטורניר.
את עונת 2016/2017 הקבוצה הראתה תוצאה טובה יותר, כשסיימה את העונה הסדירה במקום 14 והעפילה לשלב הפלייאוף שם פגשה את מועדון ההוקי "סאריארקה" הקזחית, ברם הקבוצה הפסידה 4:1 בסדרה.
בעונת 2017/2018 הקבוצה שיפרה את מיקומה מהעונה הקודמת והעפילה שוב לפלייאוף הליגה, הפעם מהמקום ה-12, אך נשרה לבסוף ולא התקדמה מעבר לכך.
בתום עונת 2019/2020 הוכתרה לאלופת VHL.
גלעד שמואלי
קאדי סאניה
משרד החוץ של מצרים
משרד החוץ של מצרים (בערבית: وزارة الخارجية المصرية; מוכר גם כמחלקת המדינה של מצרים) הוא הגוף האמון על יחסי החוץ של מצרים, על הנציגויות המצריות ברחבי העולם ועל נציגויות של מדינות זרות במצרים.
היסטוריה.
המשרד נוסד בחצי הראשון של המאה ה-19 על ידי מוחמד עלי באשא תחת האימפריה העות'מאנית בשם המשרד לענייני מכירות וסחר, תפקידו של המשרד היה לרקום קשרים כלכלים בינלאומיים. המשרד פעל במתכונת זו גם תחת שלטון האימפריה הבריטית עד 1914, לאחר פרוץ מלחמת העולם הראשונה פורק המשרד ולמרות מספר ניסיונות לא הצליחה סולטנות מצרים שהייתה כפופה לשלטון הבריטי להקים שירות יחסי חוץ ודיפלומטיה עד לקבלת העצמאות מהממלכה המאוחדת והקמת מצרים העצמאית ב-1922, לאחר הקמת המדינה הוחלט להקים שרות חוץ ודיפלומטיה, המשרד הוקם ב-15 במרץ 1922 ובראשו מונה לעמוד אחמד חישמאת אשר חילק את המשרד ל-4 מחלקות.
עד שנת 1936 נוהלה מצרים כמדינה עצמאית אך ללא הכרתה של הממלכה המאוחדת שראתה בה מדינת חסות באותה השנה נחתם ההסכם האנגלו-מצרי שסיים באופן רשמי את הכיבוש הבריטי במצרים ועל נכסיה של מצרים, בעקבות ההסכם מונה לראשונה שגריר זר במצרים, סר מיילס לאמפסון ששימש עד להסכם כנציב הבריטי במצרים, בנוסף צורפה מצרים כחברה בחבר הלאומים, ההצטרפות אפשרה למצרים לכונן יחסים עם מדינות רבות ולפתוח נציגויות במספר מדינות בין השאר בממלכה המאוחדת, גרמניה וצרפת.
מהמהפכה במצרים ב-1952 ועד 1979.
ההפיכה ב-1952 שינתה את פני המשרד, ב-1955 החליטה הממשלה המצרית לחוקק את חוק 453 שמגדיר מחדש את המבנה, החזון ומטרות משרד החוץ המצרי.
ההחלטה שהתקבלה היא שהמשרד יעבוד לפי המטרות הבאות:
ב-1966 הוחלט על הקמת המכון ללימודים דיפלומטים אשר נועד להכשיר דיפלומטים מצרים לקראת העובדה מחוץ למדינה.
מ-1979.
לאחר הסכם השלום בין ישראל למצרים החליט שר החוץ המצרי בוטרוס בוטרוס ראלי, שהחליף ב-1977 את איסמעיל פהמי שהתנגד לביקור הנשיא סאדאת בישראל, לבצע ארגון מחדש של המשרד ושליחת נציגות לישראל. ב-1981 עם עלייתו לשלטון של חוסני מובארכ החל ארגון מחדש פעם נוספות והתאמת משרד החוץ המצרי לאמנת וינה 1963 ואמנת וינה 1961 עליהם חתמה מצרים בשנות ה-60. בשנות ה-90 בעקבות השינויים הטכנולוגים והכלכלים הוכנסו ארגונים וחברות לא ממשלתיות לתוכניות משרד החוץ המצרי, והמשרד החל לסייע לעסקים פרטים לפתח קשרים במדינות שונות.
עבודה.
משרד החוץ פועל כחלק מהממשלה המצרית אחראי על ניהול יחסי החוץ של מצרים, איסוף והערכה של מידע פוליטי, כלכלי, תרבותי ומדעי העלול להשפיע על יחסי החוץ של מצרים ומפעיל מערך תיאום בין המשרדים השונים בממשל המצרי. בין השאר המשרד עוסק בתחומים הבאים
מדיניות החוץ של מצרים.
מדיניות החוץ של מצרים מתבססת על חמישה עקרונות:
מטרות מדיניות החוץ המצרית.
מדיניות החוץ של מצרים חותרת להבטיח את השגתן של שתי מטרות:
תפקידו של משרד החוץ בטיפול באזרחים מצריים בחו"ל.
משרד החוץ מעוניין לספק את כל הסיוע לאזרחים מצרים בחו"ל, שמספרם עולה על שבעה מיליון אזרחים באמצעות מתן שירותים קונסולריים בסיוע של הדיפלומטים והקונסוליות במצרים ובעולם, וכן את רשת השירותים הקונסולריים של משרד החוץ אשר פרושה ברחבי הרפובליקה הערבית של מצרים, כדי לפתור את הבעיות העומדות בפניהן, ולאחר שב-25 בינואר החל לפקח על בחירות המצרים בחו"ל, שהתקיימו במסגרת בחירות לפרלמנט ולנשיאות, שהחלו באפריל 2011, ומשרד החוץ המצרי הוא הגוף המצרי היחיד אשר מפקח על הצבעות האזרחים המצריים השוהים בחו"ל במהלך מערכות הבחירות לנשיאות ולפרלמנט בכל 4 שנים.
דנה ברוק
אשלי מאי סברה (באנגלית: Ashley Mae Sebera; נולדה ב-29 בנובמבר 1988), הידועה יותר בשם הבמה שלה, דנה ברוק היא מתאבקת אמריקאית, המופיעה בארגון ההיאבקות WWE, בתוכנית הדגל Raw, שבו היא אלופת 24/7. כמו כן, סברה היא מפתחת גוף ודוגמנית.
החיים שלפני.
סברה נולדה וגודלה באוהיו ונכחה באוניברסיטת קנט סטייט, שתחתיה סיימה בהצלחה תואר ראשון באופנה, מכירה ועיצוב ותואר שני במנהל עסקים. לאחר שסבלה מפציעות חוזרות ונשנות, כולל שבירה בשני הקרסוליים שלה, סברה ויתרה על ענף ההתעמלות (שבו השתתפה במשך 18 שנה) ובמקום החלה להתחרות בתחרויות פיתוח גוף.
קריירת פיתוח הגוף.
סברה מוקמה במקום ה-12 בתחרות ה"ארנולד קלאסיק" לשנת 2013 (על שמו של ארנולד שוורצנגר) ובמקום ה-13 בתחרות של שנת 2015. ב-20 בדצמבר 2016 נודע שסברה תתחרה בתחרות לשנת 2017, שבה סיימה במקום החמישי.
קריירת היאבקות מקצועית.
NXT (2013–2016).
סברה הוחתמה לחוזה בארגון ההיאבקות, ה-WWE ביוני 2013 ונשלחה למתחם האימונים של WWE Performance Center ואז למתחם הפיתוח של הארגון, NXT, שבו הופיעה תחת שם הבמה דנה ברוק. ברוק ערכה את הופעת הבכורה הטלוויזיונית שלה באירוע , שנערך ב-11 בספטמבר 2014, בסצנה מאחורי הקלעים עם טיילר בריז, כששבוע לאחר מכן ערכה את הופעת הבכורה שלה בזירה במופע של NXT שאינו הועבר לטלוויזיה בהפסד בקרב הזוגות עם ביילי לאלכסה בליס וסשה בנקס. לאחר שהופיעה בסצנות מאחורי הקלעים, ברוק ערכה את הופעת הבכורה הטלוויזיונית בזירה ב-15 באפריל 2015 בניצחון על בלו פנטס, מה שהגדיר את דמותה בתור הדמות הרעה. שבועיים לאחר מכן, ברוק ניצחה את ביילי לאחר הסחת דעת מצידה של אמה, מה שגרם לברוק ואמה להיות חברות טובות. השתיים הפסידו באירוע לביילי ושארלוט פלייר. ב-26 באוגוסט, ברוק לקחה חלק בקרב מרובע נגד בקי לינץ', שארלוט ואמה, קרב שבו אמה ניצחה. בחודש ספטמבר, ברוק ואמה פתחו בריב נגד אסקה, שרק הגיעה ל-NXT. באירוע ברוק הפסידה לאסקה, מה שהיה בעצם הקרב האחרון של ברוק ב-NXT. ב-23 במרץ 2016, ברוק ליוותה את אמה לזירה לקרב שלה נגד אסקה, אך אמה הפסידה והופעה זו של ברוק הייתה האחרונה שלה בתוכנית.
הרוסטר הראשי ומגוון עלילות (2016–2017).
ברוק ערכה את הופעת הבכורה שלה בתוכנית Raw ב-9 במאי 2016 כשהיא תוקפת את בקי לינץ' מאחורי הקלעים ומתאחדת שוב עם אמה. בתוכנית סמאקדאון, שלושה ימים לאחר מכן, ברוק התאבקה לראשונה בזירה כשהיא גוברת על לינץ' אחרי עזרה מאמה, ואותו דבר ארבעה ימים לאחר מכן בתוכנית Raw. הציוות בין ברוק לאמה נקטע עקב פציעה של אמה.